हिन्दी के सुप्रतिष्ठित कथाकार विष्णु प्रभाकर का मानना है कि लघुकथा पश्चिम से नहीं आई है और न ही यह बीसवीं शती के आठवें दशक की देन है। यह अवश्य कहा जा सकता है कि आठवें दशक में इसे नये रूप में प्रस्तुत किया गया। वास्तव में उनका यह मानना है कि लघुकथा किसी–न–किसी रूप में अनादिकाल से चली आ रही है। प्राचीनकाल में ऋषियों ने कुछ दृटान्त लिखे थे। इन दृष्टान्तों से ही लघुकथा का विकास हुआ। जैसे ‘सदा सच बोलो’ एक वाक्य है। लेकिन सच बोलना है क्या–यह एक दृटान्त से माध्यम से अच्छी तरह समझाया जा सकता है। जैसे युधिष्ठिर का एक दृटान्त को आज की भाषा में लिखा जाए तो अच्छी लघुकथाएँ बन सकती है। लघुकथा का बीजरूप पंचतन्त्र, बोधकथाओं में मौजूद है। बीज विकसित होने पर रूप तो बदलता ही रहता है। बीज की परिणति बीज है, फल नहीं। बीज कभी नष्ट नहीं होता। इसमें भी नये फल आएँगे, नयी भाषा आएगी। यह कहना कि लघुकथा सन् पचहत्तर में आई एक दम्भ है। हम यह कह सकते हैं कि इसका नया रूप आया है।